S-541/2023

Mál þetta, sem dómtekið var 25. apríl sl., er höfðað með ákæru, útgefinni af héraðssaksóknara 26. janúar 2023, á hendur: „A-kk-þgf M-kk-þgf K-kk-þgf, kennitala, [...], [...], Reykjavík, fyrir eftirtalin brot gegn valdstjórninni, framin við skýrslutöku á lögreglustöðinni við Hverfisgötu 113 í Reykjavík:

1. Sunnudaginn 16. ágúst 2020, hótað lögreglumanni A, sem þar var við skyldustörf, ofbeldi.

( M. 007-2020-[...])

2. Sunnudaginn 12. september 2021, rokið á fætur og ýtt með báðum höndum á skilrúm úr plexigleri, þannig að skilrúmið brotnaði og hluti þess féll niður og hafnaði á upphandleggjum lögreglumanns B, sem þar var við skyldustörf, en við þetta hrökk hann aftur í sæti sínu, allt með þeim afleiðingum að hann fékk tak í mjóbakið og mar á upphandleggi.

( M. 007-2021-[...])

Teljast brot þessi varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“Af hálfu ákæruvaldsins var fallið frá 2. tölulið ákæru.

Ákærði krefst þessað honum verði ekki dæmd sérstök refsing. Þá krefst verjandi ákærða þóknunar sér til handa er greiðist úr ríkissjóði a. m. k. að verulegu leyti.

I Ákærði hefur skýlaust játað þá háttsemi sem honum er gefin að sökí ákæru. Um málavexti vísast til ákæruskjals. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu en sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

I I

Ákærði er fæddur í [...]. Samkvæmt framlögðu sakavottorði, dags. 25. janúar 2023, á ákærði á að baki sakaferil frá árinu [...] og hefur síðan hlotið þrettán refsidóma fyrir m. a. þjófnað, gripdeild, fjársvik, hylmingu, líkamsárás, brot gegn valdstjórninni, umferðar-, fíkniefna- og vopnalagabrot og brot gegn barnaverndarlögum og brot gegn nálgunarbanni. Seinast var ákærði var með dómi héraðsdóms [...] 2022 dæmdur í 20 mánaða fangelsi fyrir m. a. þjófnað, fjársvik, hótanir, brot gegn umferðarlögum og lögum um ávana- og fíkniefni. Er brot það sem ákærði hefur nú verið sakfelldur fyrir framið fyrir uppkvaðningu þess dóms og verður ákærða því nú gerður hegningarauki, sbr. 78. gr. almennra hegningarlaga nr. 19/1940. Ákærði hefur skýlaust játað brot sitt og liggur fyrir að hann bað lögreglumanninn afsökunar á orðum sínum og verður það metið ákærða til refsimildunar. Þá verður í ljósi sakarferils ákærða einnig litið til 3. mgr. 106. gr. almennra hegningarlaga. Með vísan til framangreinds og þess að langt er um liðið síðan ákærði framdi brotið verður honum ekki gerð sérstök refsing vegna þess.

Ákærði greiði 1/3 hluta þóknunar skipaðs verjanda síns, S-kk-ef K-kk-ef K-kk-ef lögmanns, sem samtals er ákveðin 850.000 krónur, að meðtöldum virðisaukaskatti og að teknu tilliti til vinnu hans á rannsóknarstigi, og 1/3 hluta aksturskostnaðar verjanda ákærða, sem samtals er ákveðinn 25.080 krónur, en 2/3 hluti málsvarnarlauna og aksturskostnaðar greiðist úr ríkissjóði. Annan sakarkostnað leiddi ekki af meðferð málsins.

Af hálfu ákæruvaldsins flutti málið D-kvk-nf Ö-kvk-nf V-kvk-nf settur saksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærða, A-kk-þgf M-kk-þgf K-kk-þgf, er ekki gerð refsing.

Ákærði greiði 1/3 hluta þóknunar skipað verjanda síns, S-kk-ef K-kk-ef K-kk-ef lögmanns, sem samtals er ákveðin 850.000 krónur og 1/3 hluta aksturskostnaðar verjanda ákærða, sem samtals er ákveðinn 25.080 krónur, en 2/3 hluti málsvarnarlauna og aksturskostnaðar greiðist úr ríkissjóði.

S-kvk-nf E-kvk-nf K-kvk-nf (sign)